আকুপ্রেশার
আকুপ্রেসার (লাতিন ‘আকু’ অর্থাৎ সূচ + ‘প্রেসার’ অর্থাৎ চাপ), আকুপাঙ্কচারের মূলনীতিবিশিষ্ট একটি বিকল্প চিকিৎসাপদ্ধতি। এর মূল ধারণা হল প্রাণশক্তি যা দেহের মেরিডিয়ানে প্রবাহিত হয়। এই পদ্ধতিতে প্রাণশক্তি প্রবাহের বাধাস্থল দূর করতে আকুপাঙ্কচার স্থানসমূহে ভৌত চাপ প্রয়োগ করা হয়। এই চাপ হাত, কনুই বা বিভিন্ন সরঞ্জাম দ্বারা প্রয়োগ করা হতে পারে। কিছু গবেষণায় দেখা গেছে আকুপ্রেসার বিবমিষা ও বমি, পিঠের ব্যথা, চিন্তাপ্রসূত মাথাব্যথা, পেটব্যথা প্রভৃতি কমাতে সাহায্য করে; তবে এই গবেষণার নিরপেক্ষতা সুনিশ্চিত নয়। অন্যান্য বিকল্পের মত এর ‘‘প্লাসেবো ইফেক্ট’’ জনিত উপকার থাকতে পারে।